Il-Fondazzjoni Monsinjur Salv Bartoli Galea ppubblikat bil-Malti l-ktieb Santa Gianna Beretta Molla: l-istorja ta' ħajjitha maqlub għall-Malti minn Caroline Buhagiar. Michael Caruana, iċ- tal-Fondazzjoni, qal li permezz ta' dan il-ktieb wieħed isir jaf il-ħajja qasira iżda mimlija bl-imħabba ta' Alla u tal-proxxmu ta' din il-qaddisa ta' żmienna. Hu qal li Gianna Beretta Molla għexet il-ħajja ta' tabib u ta' pedjatra eżemplari. Ħajja ta' mara miżżewġa u omm u, wara li welldet tlett itfal, fir-raba' tqala kellha problemi serji u riedet tagħżel. Għażlet minn jeddha li tagħti ħajja lit-tarbija tagħha u tissagrifika l-ħajja tagħha stess. Danakollu, sostna Michael Caruana, setgħet tagħmlu għax Gianna Beretta Molla għexet ħajja intensa ta' talb, fi prattika tal-karità, f'parteċipazzjoni attiva u konvinta fil-ħajja tal-Knisja, f'imħabba kbira lejn żewġha u f'dedikazzjoni bla tarf lejn uliedhom. Dan il-ktieb qed jinbiegħ ħames ewro mill- tal-Istitut Kattoliku l-Floriana; mill-uffiċċji tal-Azzjoni Kattolika Victoria Għawdex; mill- ta' Raħal Ġdid; mil-Librerija Preca Blata l-Bajda; mill-ħwienet Emmaus Birkirkara u Victoria Għawdex u mill-ħanut il-Belt Valletta. Wieħed jista' jirċevih id-dar bil-posta billi jibgħat sitt ewro lil Michael Caruana, Istitut Kattoliku, Floriana FRN 1441. Hu l-ħsieb tal-Fondazzjoni Monsinjur Salv Bartoli Galea li aktar tard din is-sena tippubblika t-tieni ktieb dwar din il-qaddisa ta' żmienna. Fil-fatt Caroline Buhagiar għadha kemm qalbet għall-Malti l-ittri li għaddew bejn Gianna Beretta Molla u żewġha Pietro li huma l-qofol tat-tieni ktieb dwarha.
Ktieb dwar il-ħajja ta' Santa Gianna Beretta Molla